****

OPĆINA DONJI ANDRIJEVCI

**PRIJEDLOG PROGRAMA**

SOCIJALNE SKRBI

OPĆINE DONJI ANDRIJEVCI ZA 2023. GODINU

Donji Andrijevci, prosinac 2022.

Na temelju članka 6., 115. i 117. Zakona o socijalnoj skrbi („NN“ br. 18/22, 46/22, 119/22) i članka 29. Statuta općine Donji Andrijevci (“Službeni vjesnik Brodsko-posavske županije” br. 8/21 i 17/22), Općinsko vijeće općine Donji Andrijevci na 13. sjednici održanoj 22.12.2022. godine, donosi

**PROGRAM SOCIJALNE SKRBI**

**OPĆINE DONJI ANDRIJEVCI ZA 2023. GODINU**

**I. OPĆE ODREDBE**

**Članak 1.**

 Programom socijalne skrbi Općine Donji Andrijevci za 2023. godinu utvrđuju se potrebe građana, te potiče i osigurava primjena djelotvornih mjera zaštite i unaprjeđenja standarda građana koji su u određenom nepovoljnom položaju te mjere i programi koji uključuju prevenciju, promicanje promjena i podršku pojedincima, obiteljima i skupinama s ciljem unaprjeđenja kvalitete života te aktivnog uključivanja u društvo.

**II. SOCIJALNA SKRB**

**Članak 2.**

 Za provedbu Programa u Proračunu Općine Donji Andrijevci za 2023. godinu predviđena su sredstva u ukupnom iznosu od 82.870,00 EUR za sljedeće namjene:

|  |  |  |  |
| --- | --- | --- | --- |
| KONTO | POZICIJA | AKTIVNOSTI | SREDSTVA |
|  |  | **Socijalna skrb** | **45.650,00** |
| 3721 | 062 | Naknade građanima i kućanstvima u novci | 3.320,00 |
| 3721 | 063 | Naknade građanima i kućanstvima u novcu - pp | 6.370,00 |
| 3721 | 064 | Naknade građanima i kućanstvima u novcu - stan | 13.300,00 |
| 3722 | 065 | Naknade građanima i kućanstvima u novcu - POMOĆ U KUĆI | 7.980,00 |
| 3722 | 066 | Naknade građanima i kućanstvima u naravi – bonovi umirovljenicima | 7.980,00 |
| 3722 | 067 | Naknade građanima i kućanstvima u naravi - prijevoz | 0,00 |
| 3722 | 068 | Naknade građanima i kućanstvima u naravi - stan | 2.700,00 |
| 3822 | 069 | Kapitalne donacija građanima i kućanstvima | 4.000,00 |
|  |  | **Donacije organizacijama i udrugama socijalne skrbi** | **6.700,00** |
| 3811 | 070 | Tekuće donacije – CRVENI KRIŽ | 6.700,00 |
|  |  | **Pronatalitetni program** | **10.620,00** |
| 3721 | 071 | Naknade građanima i kućanstvima u novcu- NOVOROĐENČAD | 10.620,00 |
|  |  | **Demografska obnova** | **19.900,00** |
| 3822 | 072 | Kapitalne donacije građanima i kućanstvima-OBNOVA I IZGRADNJA | 19.900,00 |

**Prava iz socijalne skrbi**

 Jednokratne pomoći pojedincima i obiteljima dodjeljuju se na temelju zamolbe o podmirenju osnovnih životnih potreba: troškova lijekova, režija i drugo. Odluku o visini pomoći donosi općinski načelnik na temelju Odluka o dodjeli jednokratne novčane pomoći pojedincima i obiteljima na području općine Donji Andrijevci. Troškovi stanovanja sukladno članku 41. Zakona o socijalnoj skrbi su troškovi koji se odnose na najamninu, komunalnu naknadu, električnu energiju, plin/ogrjev, grijanje, vodu, odvodnju i druge troškove stanovanja u skladu s posebnim propisima. Pravo na naknadu za troškove stanovanja priznaje se korisniku zajamčene minimalne naknade koji ima prebivalište na području Općine.

 Pomoć u kući je socijalna usluga sukladno članku 80. zakona o socijalnoj skrbi koja se priznaje starijoj osobi kojoj prema procjeni centra za socijalnu skrb potrebna pomoć. Pomoć u kući na području općine Donji Andrijevci pruža Gradsko društvo Crveni križ Slavonski Brod. Općina Donji Andrijevci sufinancira program pomoći u kući ovisno o visini pružene usluge koju određuje centar za socijalnu skrb.

 Poklon bonovi umirovljenicima na području općine Donji Andrijevci dodjeljuju jednom/dva puta godišnje o čemu odluku i javni poziv raspisuje općinski načelnik.

 Pomoć roditeljima djece s teškoćama u razvoju u iznosu od 398,17 EUR dodjeljuje se na temelju javnog poziva koji se objavljuje jednom godišnje.

**Donacije organizacijama i udrugama socijalne skrbi**

 Sukladno članku 30. Zakona o Hrvatskom crvenom križu izdvaja se 0,2% sredstava prihoda jedinica lokalne samouprave za rad Crvenog križa.

**Pronatalitetni program**

 Jednokratne novčane pomoći za opremu novorođenog djeteta isplaćuje se na temelju posebnog općeg akta s ciljem pomoći mladim roditeljima. Iznos za prvo dijete je 265,44 EUR, za drugo dijete 398,17 EUR, a za treće i svako sljedeće dijete 663,61 EUR.

**Demografska obnova**

Poticajne mjere demografske osnove za cilj imaju pomoći mladim obiteljima koje grade ili kupuju nekretninu na području općine Donji Andrijevci, a dodjeljuju se na temelju posebnog općeg akta.

**III. ZAVRŠNE ODREDBE**

**Članak 4.**

 Sredstva će se dodjeljivati na temelju odluka općinskog načelnika ili rješenja Jedinstvenog upravnog odjela Općine Donji Andrijevci o priznavanju prava iz socijalne skrbi sukladno općim aktima koji uređuju pojedino pravo.

**Članak 5.**

 Ovaj Program stupa na snagu osmog dana od dane objave, a objavit će se u ''Službenom vjesniku Brodsko-posavske županije'', a primjenjuje se od 1.1.2023. godine.

**OPĆINSKO VIJEĆE**

**OPĆINE DONJI ANDRIJEVCI**

**PREDSJEDNIK**

 Marin Degmečić

KLASA: 550-01/22-01/18

URBROJ: 2178-4-22-1

Donji Andrijevci, 22.12.2022.

DOSTAVITI:

1. ''Službeni vjesnik Brodsko-posavske županije''
2. Ministarstvo rada, mirovinskoga sustava, obitelji i socijalne politike, Ulica grada Vukovara 78, Zagreb
3. Općinski načelnik
4. Jedinstveni upravni odjel – računovodstvo, ovdje
5. Uredniku internet stranice [www.donjiandrijevci.hr](http://www.donjiandrijevci.hr)
6. Dosje zapisnika
7. Pismohrana